钦定古今图书集成/明伦汇编/氏族典/第379卷 > 《凌迪知万姓统谱》 > 巩信
## 钦定古今图书集成/明伦汇编/氏族典/第379卷 > 《凌迪知万姓统谱》 > 巩信

按《宋史巩信传》：“信，安丰军人，为荆湖都统，沈勇有谋。
本隶苏刘义部曲，文天祥开督府，刘义以信诣天祥，
官至团练使、同督府都统制，江西招讨使。常怏怏曰：
‘有将无兵，其如彼何’？天祥自兴国趋永丰，大兵追其
后，信战于方石岭，中数矢，伤重不能战，自投厓石而
死。土人葬之，颜色如生。赠清远军承宣使。”